**CONSENTIMENT INFORMAT PEL TRACTAMENT DELS TUMORS DE PARTS TOVES, QUISTS I GANGLIONS**

Vostè té dret a conèixer el procediment al que serà sotmès i les complicacions més freqüents que poden ocórrer. Aquest document intenta explicar-li totes aquestes qüestions; llegeixi-ho atentament i consulti amb el seu metge tots els dubtes que se li plantegin.

# DESCRIPCIÓ DEL PROCEDIMENT

Els quists articulars, tendinosos i ganglions són unes tumoracions toves plenes d'un contingut líquid o gelatinós, que es troben en les proximitats de les articulacions (habitualment de la mà o del peu). La grandària dependrà de la quantitat de líquid o substància gelatinosa que tinguin en el seu interior. En contraposició, els tumors de parts toves suposen el desenvolupament anormal d'una massa d'un determinat tipus cel·lular i per tant el seu contingut és sòlid. La intervenció consisteix en l'aïllament del quist o de la tumoració i la seva extirpació per intentar que desaparegui o disminueixi la simptomatologia dolorosa o compressiva que provoca, així com el diagnòstic del mateix.

El seu estudi cel·lular permetrà tipificar-ho en un procés benigne o maligne.

La intervenció precisa anestèsia que pot ser local, regional o general depenent on es trobi i de les seves característiques. El servei d'Anestèsia estudiarà les seves característiques personals, informant-lo si escau com és la més adequada.

Depenent del tipus de lesió, de les seves característiques o del procediment a realitzar, pot requerir l'administració de medicació oportuna per reduir la incidència d'aparició de trombosi en les venes o d'infecció.

# ALTERNATIVES AL PROCEDIMENT

Inicialment es pot mantenir un tractament expectant però si augmenta el volum o canvien els símptomes és recomanable la seva extirpació. Els quist i ganglions es poden tractar amb medicació antiinflamatòria / analgèsica, fèrula d'immobilització o buidatge del quist. El tractament quirúrgic es recomana quan fracassen les mesures conservadores, existeixen molèsties importants o existeix la compressió d'estructures adjacents.

# RISCOS GENERALS I ESPECÍFICS DEL PROCEDIMENT

Les complicacions de la intervenció quirúrgica PEL TRACTAMENT DELS TUMORS DE PARTS TOVES, QUISTS I GANGLIONS, poden ser:

- Tota intervenció quirúrgica porta implícites una sèrie de complicacions comunes i potencialment serioses que podrien fer variar la tècnica operatòria programada, requerir tractaments complementaris, tant mèdics com quirúrgics, així com un mínim percentatge de mortalitat.

- Lesió de vasos de la zona.

- Lesió de nervis de la zona, que pot condicionar una disminució de la sensibilitat o una paràlisi. Aquesta lesió pot ser temporal o ben definitiva.

- Obstrucció venosa amb formació de trombs, inflor de la cama corresponent i en rares ocasions es complica amb dolor toràcic i dificultat respiratòria (embòlia pulmonar) que pot conduir a la mort.

- Infecció de la ferida.

- Cicatriu de la ferida dolorosa.

- Rigidesa de les articulacions adjacents, que pot anar aïllada o associada a descalcificació dels ossos i inflamació del membre (atròfia òssia).Distrofia simpàticoreflexe o Dolor regional complexe

- Reaparició o recidiva del quist o de la tumoració.

- Malgrat el correcte tractament, si el tumor és maligne pot ser necessària l'amputació, existint així i tot el risc que aparegui la colonització de les cèl·lules en altres parts (metàstasis).

# RISCOS PERSONALITZATS I ALTRES CIRCUMSTÀNCIES:

A més dels riscos descrits anteriorment, per les meues circumstàncies especials (mèdiques o d'un altre tipus) cal esperar els següents riscos:

# CONSEQÜÈNCIES DE LA CIRURGIA:

Després de la intervenció presentarà molèsties a la zona de la ferida degudes a la cirurgia i al procés de cicatrització, que poden perllongar-se durant algunes setmanes, mesos, o fer-se contínues.

Durant uns dies precisarà repòs amb el membre intervingut en alt. En ocasions serà necessària la immobilització amb una fèrula. Igualment rebrà instruccions dels exercicis de rehabilitació a realitzar. Inicialment presentarà pèrdua de forces que recuperarà gradualment a mesura que vagi exercitant l'extremitat.

Si del resultat de l'anàlisi de la peça extirpada s'obté un diagnòstic de malignitat, poden ser necessaris altres tractaments (radioteràpia, quimioteràpia o nova cirurgia)

Sr./Sra: ………………………………………………………amb DNI: ………………………

DECLARO: Que he estat informat amb antel.lació i de forma satisfactòria pel metge, del procediment (TRACTAMENT DELS TUMORS DE PARTS TOVES, QUISTS I GANGLIONS) que se'm realitzarà, així com dels seus riscs i complicacions.

Que conec i assumeixo els riscos i/o seqüeles que poguessin produir-se per l'acte quirúrgic pròpiament dit, per la localització de la lesió o per complicacions de la intervenció, malgrat que els metges posin tots els mitjans al seu abast.

Que he llegit i comprès aquest escrit. Estic satisfet amb la informació rebuda, he formulat totes les preguntes que he cregut convenient i m'han aclarit tots els dubtes plantejats.

Que se m'ha informat de la possibilitat d'utilitzar el procediment en un projecte docent o d'investigació sense que comporti risc addicional sobre la meva salut, i que per tant pot ser documentat de forma gràfica i/o audiovisual respectant el meu anonimat.

També comprenc que, en qualsevol moment i sense necessitat de donar cap explicació, puc revocar el consentiment que ara dono, amb només comunicar-ho a l'equip mèdic.

I en aquestes condicions:

DONO EL MEU CONSENTIMENT NO CONSENTEIXO

**//**

que se’m realitzi el (TRACTAMENT DELS TUMORS DE PARTS TOVES, QUISTS I GANGLIONS)

Signatura del metge que informa Signatura

Dr./Dra.: Sr./Sra: …….....

Col·legiat núm…………………..

Data: Data:

# REPRESENTANT LEGAL

Sr./Sra:……………………………………………………………………. amb DNI:…………………….

en qualitat de a causa de………………………………

dóno el meu consentiment al fet que se li realitzi el procediment proposat.

Signatura del representant

Data:

# REVOCACIÓ DEL CONSENTIMENT:

Sr./Sra:……………………………………………………………………., amb DNI:……………………

REVOCO el consentiment anteriorment donat per a la realització d'aquest procediment per voluntat pròpia, i assumeixo les conseqüències derivades d'això en l'evolució de la malaltia que pateixo / que pateix el pacient.

Signatura Signatura del representant

Data